
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts meža zemes nodošanu Limbažu novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Meža likuma 44. panta ceturtās daļas 2. punkta "a" apakšpunkts, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants, Pašvaldību likuma 4. panta pirmās daļas 3. punkts, Limbažu novada pašvaldības (turpmāk – Pašvaldība) domes 2024. gada 24. oktobra lēmums Nr. 791 (prot. Nr. 20, 49.§) "Par nekustamā īpašuma "Skultes mežs", Skultes pagastā, Limbažu novadā, daļas no zemes vienības ar kadastra apzīmējumu 6676 013 0661 pārņemšanu Limbažu novada pašvaldības īpašumā" (turpmāk – lēmums Nr. 791) un Pašvaldības domes 2024. gada 24. oktobra lēmums Nr. 792 (prot. Nr. 20, 50.§) "Par nekustamā īpašuma "Rūpes mežs", Skultes pagastā, Limbažu novadā, daļu no zemes vienību ar kadastra apzīmējumiem 6676 013 3184 un 6676 009 0023 pārņemšanu Limbažu novada pašvaldības īpašumā" (turpmāk – lēmums Nr. 792).
1.2. Mērķis
Mērķa apraksts
Atļaut Zemkopības ministrijai nodot bez atlīdzības Pašvaldības īpašumā valsts meža zemi (nekustamos īpašumus "Rūpes meža ceļš pie A1" (kadastra Nr. 6676 013 1085) – zemes vienību (kadastra apzīmējums 6676 013 1044), "Rūpes meža ceļš uz Vārzām" (kadastra Nr. 6676 009 0188) – zemes vienību (kadastra apzīmējums 6676 009 0186) un "Skultes meža ceļš" (kadastra Nr. 6676 013 1096) – zemes vienību (kadastra apzīmējums 6676 013 1047)) Skultes pagastā, Limbažu novadā, lai saskaņā ar Pašvaldību likumu 4. panta pirmās daļas 3. punktu tos izmantotu pašvaldības autonomās funkcijas īstenošanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
No Atsavināšanas likuma 43. panta izriet, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu. Atsavināšanas likuma 42. panta pirmā daļa noteic, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma izpildei nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma izpildei, atvasināta publiska persona šo īpašumu bez atlīdzības nodod valstij.
Saskaņā ar Meža likuma 44. panta ceturtās daļas 2. punktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama Pašvaldību likumā noteikto pašvaldības autonomo funkciju izpildei, tostarp ceļu būvniecībai vai atsavinot tādu valsts meža zemi, uz kuras atrodas ceļš. Minētā pašvaldības autonomā funkcija atbilst Pašvaldību likuma 4. panta pirmās daļas 3. punktam, kurā noteikts, ka pašvaldību autonomajās funkcijās ietilpst gādāt par pašvaldības īpašumā esošo ceļu būvniecību, uzturēšanu un pārvaldību.
Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju izpildei. Kārtību, kādā valsts meža zeme atsavināma pašvaldības autonomo funkciju izpildei, reglamentē Ministru kabineta 2006. gada 19. septembra noteikumi Nr. 776 "Valsts meža zemes atsavināšanas kārtība" (turpmāk – noteikumi Nr. 776).

Nekustamais īpašums "Skultes meža ceļš" (nekustamā īpašuma kadastra Nr. 6676 013 1096), kurš sastāv no zemes vienības ar kadastra apzīmējumu 6676 013 1047 0,39 ha platībā, Skultes pagastā, Limbažu novadā (turpmāk – nekustamais īpašums "Skultes meža ceļš"), 2026. gada 14. aprīlī ir reģistrēts zemesgrāmatā uz valsts vārda Zemkopības ministrijas personā (Vidzemes rajona tiesas Skultes pagasta zemesgrāmatas nodalījums Nr. 1000 0095 5027). 

Nekustamais īpašums "Skultes meža ceļš" ir nodalīts no nekustamā īpašuma "Skultes mežs" (kadastra Nr. 6676 013 3187) Skultes pagastā, Limbažu novadā (turpmāk – nekustamais īpašums "Skultes mežs") sastāvā esošās zemes vienības ar kadastra apzīmējumu 6676 013 0661. Nekustamais īpašums "Skultes mežs" reģistrēts zemesgrāmatā uz valsts vārda Zemkopības ministrijas personā (Vidzemes rajona tiesas Skultes pagasta zemesgrāmatas nodalījums Nr. 1000 0045 3187), ievērojot Latvijas Valsts vēstures arhīva 2007. gada 30. augusta izziņu Nr. 5-JP-5099/1-1. Tādējādi nekustamais īpašums "Skultes mežs" ir valsts meža zeme atbilstoši Meža likuma 44. panta pirmajai daļai, kas noteic, ka valsts meža zeme ir Zemkopības ministrijas Meža departamenta zeme pēc stāvokļa 1940. gada 21. jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, kā arī tā meža zeme, kura pieder vai piekrīt valstij. Tas nozīmē, ka arī nodalītais atsavināmais nekustamais īpašums "Skultes meža ceļs" ir valsts meža zeme Meža likuma 44. panta pirmās daļas izpratnē.

Saskaņā ar Pašvaldības Centrālās pārvaldes Nekustamā īpašuma un teritorijas plānojuma nodaļas 2025. gada 22. maija lēmumu Nr. 8.17/25/47 "Par zemes ierīcības projekta "Skultes mežs", Skultes pagastā, Limbažu novadā apstiprināšanu" nolemts no nekustamajā īpašumā "Skultes mežs" ietilpstošās zemes vienības ar kadastra apzīmējumu 6676 013 0661 atdalīt zemes vienību 0,39 ha platībā (vairāk vai mazāk, cik izrādīsies pēc kadastrālās uzmērīšanas), izveidojot jaunu zemes vienību ar kadastra apzīmējumu 6676 013 1047 un nosaukumu "Skultes meža ceļš", bet paliekošo zemes vienību saglabāt nekustamā īpašuma "Skultes mežs" sastāvā ar kadastra apzīmējumu 6676 013 1046.

Pēc Nekustamā īpašuma valsts kadastra informācijas sistēmas (turpmāk – NĪVKIS) datiem, zemes vienības ar kadastra apzīmējumu 6676 013 1047 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 0,3900 ha platībā. Universālais īpašuma novērtējums kadastrā ir 936 euro. Prognozētais īpašuma novērtējums kadastrā ir 273 euro.
Zemes vienības platības sadalījums pa lietošanas veidiem – zeme zem ceļiem 0,3900 ha.
Zemes vienībai noteikts apgrūtinājums: ekspluatācijas aizsargjoslas teritorija ap militāro jūras novērošanas tehnisko līdzekli – 0,0256 ha.

Nekustamais īpašums "Rūpes meža ceļš uz Vārzām" (nekustamā īpašuma kadastra Nr. 6676 009 0188), kurš sastāv no zemes vienības ar kadastra apzīmējumu 6676 009 0186 1,6 ha platībā, Skultes pagastā, Limbažu novadā (turpmāk – nekustamais īpašums "Rūpes meža ceļš uz Vārzām") 2025. gada 19. novembrī ir reģistrēts zemesgrāmatā uz valsts vārda Zemkopības ministrijas personā (Vidzemes rajona tiesas Skultes pagasta zemesgrāmatas nodalījums Nr. 1000 0095 0316). 

Nekustamais īpašums "Rūpes meža ceļš uz Vārzām" ir nodalīts no nekustamā īpašuma "Rūpes mežs" (kadastra Nr. 6676 004 0130) Skultes pagastā, Limbažu novadā (turpmāk – nekustamais īpašums "Rūpes mežs") sastāvā esošās zemes vienības ar kadastra apzīmējumu 6676 009 0023. Nekustamais īpašums "Rūpes mežs" ir reģistrēts zemesgrāmatā uz valsts vārda Zemkopības ministrijas personā (Vidzemes rajona tiesas Skultes pagasta zemesgrāmatas nodalījums Nr. 1000 0045 3185), ievērojot Latvijas Valsts vēstures arhīva 2007. gada 30. augusta izziņu Nr. 5-JP-5099/1-1. Tādējādi nekustamais īpašums "Rūpes mežs" ir valsts meža zeme atbilstoši Meža likuma 44. panta pirmajai daļai, kas noteic, ka valsts meža zeme ir Zemkopības ministrijas Meža departamenta zeme pēc stāvokļa 1940. gada 21. jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, kā arī tā meža zeme, kura pieder vai piekrīt valstij. Tas nozīmē, ka arī nodalītais atsavināmais nekustamais īpašums "Rūpes meža ceļš uz Vārzām" ir valsts meža zeme Meža likuma 44. panta pirmās daļas izpratnē.

Saskaņā ar Pašvaldības Centrālās pārvaldes Nekustamā īpašuma un teritorijas plānojuma nodaļas 2025. gada 8. maija lēmumu Nr. 8.17/25/31 "Par zemes ierīcības projekta "Rūpes mežs", Skultes pagastā, Limbažu novadā apstiprināšanu" nolemts no nekustamajā īpašumā "Rūpes mežs" ietilpstošās zemes vienības ar kadastra apzīmējumu 6676 009 0023 atdalīt zemes vienību 1,40 ha platībā (vairāk vai mazāk, cik izrādīsies pēc kadastrālās uzmērīšanas), izveidojot jaunu zemes vienību ar kadastra apzīmējumu 6676 009 0186 un nosaukumu "Rūpes meža ceļš uz Vārzām", bet paliekošās zemes vienības saglabāt nekustamā īpašuma "Rūpes mežs" sastāvā ar kadastra apzīmējumu 6676 009 0187 un 6676 009 0185.

Pēc zemes ierīcības projekta īstenošanas izveidotajā zemes vienībā ar kadastra apzīmējumu 6676 009 0186 atbilstoši Dabas datu pārvaldības sistēmas "Ozols" aktuālajai informācijai ir reģistrēts aizsargājams biotops.

Pēc NĪVKIS datiem, zemes vienības ar kadastra apzīmējumu 6676 009 0186 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 1,6000 ha platībā. Universālais īpašuma novērtējums kadastrā ir 4 426 euro. Prognozētais īpašuma novērtējums kadastrā ir 1 675 euro.
Zemes vienības platības sadalījums pa lietošanas veidiem: zeme zem ceļiem – 0,4000 ha; zeme zem ūdeņiem – 0,5700 ha; mežu platība – 0,6300 ha.
Zemes vienībai noteikti šādi apgrūtinājumi:
1) ceļa servitūta teritorija – 0,1000 ha;
2) dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,0523 ha;
3) pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,0523 ha;
4) ekspluatācijas aizsargjoslas teritorija ap zemteku – 0,0395 ha;
5) ekspluatācijas aizsargjoslas teritorija ap elektrisko tīklu kabeļu līniju – 0,0157 ha;
6) lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,0523 ha.

Nekustamais īpašums "Rūpes meža ceļš pie A1" (nekustamā īpašuma kadastra Nr. 6676 013 1085), kurš sastāv no zemes vienības ar kadastra apzīmējumu 6676 013 1044 0,5070 ha platībā, Skultes pagastā, Limbažu novadā (turpmāk – nekustamais īpašums "Rūpes meža ceļš pie A1") 2025. gada 19. novembrī ir reģistrēts zemesgrāmatā uz valsts vārda Zemkopības ministrijas personā (Vidzemes rajona tiesas Skultes pagasta zemesgrāmatas nodalījums Nr. 1000 0095 0559).

Nekustamais īpašums "Rūpes meža ceļš pie A1" ir nodalīts no nekustamā īpašuma "Rūpes mežs" sastāvā esošās zemes vienības ar kadastra apzīmējumu 6676 013 3184. Nekustamais īpašums "Rūpes mežs" ir valsts meža zeme atbilstoši Meža likuma 44. panta pirmajai daļai, tāpēc arī nodalītais atsavināmais nekustamais īpašums "Rūpes meža ceļš pie A1" ir valsts meža zeme Meža likuma 44. panta pirmās daļas izpratnē.

Saskaņā ar Pašvaldības Centrālās pārvaldes Nekustamā īpašuma un teritorijas plānojuma nodaļas 2025. gada 8. maija lēmumu Nr. 8.17/25/31 "Par zemes ierīcības projekta "Rūpes mežs", Skultes pagastā, Limbažu novadā apstiprināšanu" nolemts no nekustamajā īpašumā "Rūpes mežs" ietilpstošās zemes vienības ar kadastra apzīmējumu 6676 013 3184 atdalīt zemes vienību 0,51 ha platībā (vairāk vai mazāk, cik izrādīsies pēc kadastrālās uzmērīšanas), izveidojot jaunu zemes vienību ar kadastra apzīmējumu 6676 013 1044 un nosaukumu "Rūpes meža ceļš pie A1", bet paliekošo zemes vienību saglabāt nekustamā īpašuma "Rūpes mežs" sastāvā ar kadastra apzīmējumu 6676 013 1043.

Pēc NĪVKIS datiem, zemes vienības ar kadastra apzīmējumu 6676 013 1044 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 0,507 ha platībā. Universālais īpašuma novērtējums kadastrā ir 1 445 euro. Prognozētais īpašuma novērtējums kadastrā ir 579 euro.
Zemes vienības platības sadalījums pa lietošanas veidiem: zeme zem ceļiem – 0,2475 ha; zeme zem ūdeņiem – 0,1311 ha; mežu platība – 0,1284 ha.
Zemes vienībai noteikti šādi apgrūtinājumi:
1) ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0025 ha;
2) ekspluatācijas aizsargjoslas teritorija ap zemteku – 0,0128 ha.

2024. gada 30. jūlijā Zemkopības ministrijā saņemta Pašvaldības vēstule Nr. 4.8.3/24/1984N "Par zemes vienības izdalīšanu pašvaldības funkciju veikšanai", kurā Pašvaldība informē, ka zemes vienības ar kadastra apzīmējumu 6676 013  0661 robežās atrodas iebrauktais ceļš 0,39 ha platībā. Minētais ceļa posms ir Stacijas ielas turpinājums un savieno Skultes ciema daļas no Stacijas ielas līdz Teterlīču ielai. Zemes vienības ar kadastra apzīmējumu 6676 013 3184 teritorijā atrodas iebraukts ceļš 0,51 ha platībā, kas savieno valsts galveno autoceļa A1 un divas Ziemeļblāzmas ciema detālplānojuma teritorijas. Zemes vienības ar kadastra apzīmējumu 6676 009 0023 robežās atrodas iebrauktais ceļš 1,0 ha platībā, kas savieno valsts galveno autoceļu A1 un divas Ziemeļblāzmas ciema detālplānojuma teritorijas. Nākotnē plānots izbūvēt ceļu, kas savieno Ziemeļblāzmas ciemu un Vārzu ciemu.

Saskaņā ar Pašvaldības domes lēmumu Nr. 791 nolemts pārņemt Pašvaldības īpašumā bez atlīdzības nekustamā īpašuma "Skultes mežs" daļu, kas nepieciešama Pašvaldībai, lai to izmantotu Pašvaldību likuma 4. panta pirmās daļas 3. punktā noteikto pašvaldības autonomo funkciju izpildei – gādāt par pašvaldības īpašumā esošo ceļu būvniecību, uzturēšanu un pārvaldību. Plānotā darbība – zemes atdalīšana esoša autoceļa uzturēšanai – atbilst spēkā esošajiem Pašvaldības 2012. gada 24. maija saistošajiem noteikumiem Nr. 13 "Limbažu novada teritorijas plānojuma 2012.–2024. gadam grafiskā daļa un teritorijas izmantošanas un apbūves noteikumi".

Saskaņā ar Pašvaldības domes lēmumu Nr. 792 nolemts pārņemt Pašvaldības īpašumā bez atlīdzības nekustamā īpašuma "Rūpes mežs" daļas, kas nepieciešamas Pašvaldībai, lai tās izmantotu Pašvaldību likuma 4. panta pirmās daļas 3. punktā noteikto pašvaldības autonomo funkciju izpildei – gādāt par pašvaldības īpašumā esošo ceļu būvniecību, uzturēšanu un pārvaldību. Plānotā darbība – zemes atdalīšana esoša autoceļa uzturēšanai – atbilst spēkā esošajiem Pašvaldības 2012. gada 24. maija saistošajiem noteikumiem Nr. 13 "Limbažu novada teritorijas plānojuma 2012.–2024. gadam grafiskā daļa un teritorijas izmantošanas un apbūves noteikumi".
 
Ievērojot noteikumu Nr. 776 5.2. apakšpunktu, Pašvaldība 2024. gada 29. oktobra vēstulē Nr. 4.6.8/24/393 "Apliecinājums par plānotās darbības atbilstību spēkā esošajam teritorijas plānojumam" apliecina, ka minētā darbība – zemes vienības ar kadastra apzīmējumu 6676 013 0661 sadale – atbilst spēkā esošajiem Limbažu novada pašvaldības 2012. gada 24. maija saistošajiem noteikumiem Nr. 13 "Limbažu novada teritorijas plānojuma 2012.–2024. gadam grafiskā daļa un teritorijas izmantošanas un apbūves noteikumi". Zemes vienības ar kadastra apzīmējumu 6676 013 0661 funkcionālais zonējums teritorijas plānojumā noteikts, ka tā ir meža zeme, kurā jaunveidojamā zemes gabala minimālā platība ir 2,00 ha. No minētās zemes vienības plānots atdalīt zemes vienību aptuveni 0,39 ha platībā, jo tas ir pieļaujams saskaņā ar Limbažu novada teritorijas plānojuma 2012.–2024. gadam Apbūves noteikumu 19.1.2. apakšpunktu, kurā noteikts, ka jaunveidojamie zemes gabali drīkst būt mazāki par katrai atļautai izmantošanai noteikto minimālo platību, ja zemesgabalā paredzēta tikai inženiertehniskās apgādes tīklu un būvju vai satiksmes infrastruktūras objektu izvietošana.

Pašvaldība 2024. gada 30. oktobra vēstulē Nr. 4.6.8/24/395 "Apliecinājums par plānotās darbības atbilstību spēkā esošajam teritorijas plānojumam" apliecina, ka minētā darbība – zemes vienību ar kadastra apzīmējumiem 6676 013 3184 un 6676 009 0023 sadale – atbilst spēkā esošajiem Limbažu novada pašvaldības 2012. gada 24. maija saistošajiem noteikumiem Nr. 13 "Limbažu novada teritorijas plānojuma 2012.–2024. gadam grafiskā daļa un teritorijas izmantošanas un apbūves noteikumi". Teritorijas plānojumā noteikts, ka zemes vienību funkcionālais zonējums ir mežu un purvu zeme, kurā jaunveidojamā zemes gabala minimālā platība ir 2,00 ha, kā arī derīgo izrakteņu ieguves teritorijas, kurās nav noteikta jaunizveidojamā zemes gabala minimālā platība. No zemes vienības ar kadastra apzīmējumu 6676 013 3184 plānots atdalīt zemes vienību aptuveni 0,51 ha platībā un no zemes vienības ar kadastra apzīmējumu 6676 009 0023 – zemes vienību aptuveni 1,4 ha platībā, jo tas ir pieļaujams saskaņā ar Limbažu novada teritorijas plānojuma 2012.–2024. gadam Apbūves noteikumu 19.1.2. apakšpunktu, kurā noteikts, ka jaunveidojamie zemes gabali drīkst būt mazāki par katrai atļautai izmantošanai noteikto minimālo platību, ja zemesgabalā paredzēta tikai inženiertehniskās apgādes tīklu un būvju vai satiksmes infrastruktūras objektu izvietošana.

Noteikumu Nr. 776 5.3. apakšpunkts noteic, ka pašvaldība atsavināšanas ierosinājumam pievieno Valsts vides dienesta izdotos tehniskos noteikumus vai Vides pārraudzības valsts biroja atzinumu par paredzētās darbības ietekmes uz vidi novērtējuma ziņojumu, ja to paredz normatīvie akti par ietekmes uz vidi novērtējumu. Rīkojuma projektā minētā nekustamā īpašuma atsavināšana nav iekļauta to darbību sarakstā, kurai atbilstoši Ministru kabineta 2015. gada 27. janvāra noteikumu Nr. 30 "Kārtība, kādā Valsts vides dienests izdod tehniskos noteikumus paredzētajai darbībai" pielikumam būtu jāizsniedz tehniskie noteikumi, ne arī likuma "Par ietekmes uz vidi novērtējumu" 1. un 2. pielikumā minēto darbību sarakstā, kurām būtu nepieciešamas ietekmes uz vidi un ietekmes uz vidi sākotnējā izvērtējuma procedūras.

Noteikumu Nr. 776 5.4. apakšpunkts noteic, ka pašvaldība valsts meža zemes atsavināšanas ierosinājumam pievieno Dabas aizsardzības pārvaldes atzinumu (ja uz darbību neattiecas šo noteikumu 5.3. apakšpunktā minētā prasība) par plānotās darbības atbilstību attiecīgās teritorijas aizsardzību un izmantošanu regulējošo normatīvo aktu prasībām, ja atsavināmā valsts meža zeme atrodas īpaši aizsargājamā dabas teritorijā vai mikroliegumā.
Konkrētajā situācijā Pašvaldībai nav nepieciešams iesniegt minēto atzinumu, jo nekustamie īpašumi "Skultes meža ceļš", "Rūpes meža ceļš pie Vārzām" un "Rūpes meža ceļš pie A1" neatrodas īpaši aizsargājamā teritorijā vai mikroliegumā.
LVM 2024. gada 4. septembra vēstulē Nr. 4.1-2_06jb_101_24_647 norāda, ka atbilstoši dabas datu pārvaldības sistēmas "Ozols" datiem zemes vienība ar kadastra apzīmējumu 6676 013 0661 neietilpst īpaši aizsargājamās dabas teritorijās, bet tajā atrodas vairākas sugas atradnes, kas atrodas ārpus potenciāli atsavināmās zemes vienības daļas, zemes vienība ar kadastra apzīmējumu 6676 013 3184 neietilpst īpaši aizsargājamās dabas teritorijās un arī zemes vienība ar kadastra apzīmējumu 6676 009 0023 neietilpst īpaši aizsargājamās dabas teritorijās, bet tajā atrodas vairāki aizsargājami biotopi un sugu atradnes.

Noteikumu Nr. 776 6. punkts noteic: ja atsavināšana nepieciešama ceļu būvniecībai vai atsavinot tādu valsts meža zemi, uz kuras atrodas ceļš, papildus pievieno grafisko ieceres risinājuma plānu vizuāli uztveramā mērogā (M 1 : 500 vai M 1 : 1000), kurā iezīmēta skartās valsts meža zemes robeža, ieceres izvietojums zemes vienībā un tās galvenie parametri (garums, platums, laukums), un aktuālo teksta un grafisko informāciju no NĪVKIS, ja inženierbūve ir reģistrēta NĪVKIS, kā arī izziņu par ilgtermiņa ieguldījumu uzskaiti inženierbūvei, ja būve atrodas pašvaldības bilancē. Minētajā punktā norādītie parametri ir konstatējami no zemes robežu plāna zemes vienībām ar kadastra apzīmējumiem 6676 013 1044, 6676 009 0186 un 6676 013 1047, kā arī NĪVKIS izdrukas datiem par nekustamiem īpašumiem "Skultes meža ceļš", "Rūpes meža ceļš pie Vārzām" un "Rūpes meža ceļš pie A1".  

Nekustamais īpašums "Skultes meža ceļš" ietilpst LVM medību tiesību nomas platībās, kas iznomātas biedrībai "Limbažu rajona Skultes mednieku un makšķernieku klubs" līdz 2029. gada 31. decembrim.
Nekustamais īpašums"Rūpes meža ceļš uz Vārzām" ietilpst LVM medību tiesību nomas platībās, kas iznomātas biedrībai "Liepupes mednieku biedrība" līdz 2051. gada 13. janvārim.
Nekustamais īpašums "Rūpes meža ceļš pie A1" ietilpst LVM medību tiesību nomas platībās, kas iznomātas biedrībai "Liepupes mednieku biedrība" līdz 2051. gada 13. janvārim. 

Zemkopības ministrija, izvērtējusi Pašvaldības iesniegtos dokumentus, secina, ka ir iesniegti noteikumu Nr. 776 5. un 6. punktā noteiktie dokumenti un informācija, kas nepieciešama, lai izskatītu jautājumu par valsts meža zemes nodošanu Pašvaldības īpašumā.
Problēmas un risinājumi
Problēmas apraksts
Nekustamie īpašumi "Skultes meža ceļš", "Rūpes meža ceļš pie Vārzām" un "Rūpes meža ceļš pie A1" ir vajadzīgi Pašvaldībai Pašvaldību likuma 4. panta pirmās daļas 3. punktā minētās autonomās funkcijas izpildei, t. i., gādāt par pašvaldības īpašumā esošo ceļu būvniecību, uzturēšanu un pārvaldību.
Risinājuma apraksts
Lai Pašvaldība varētu izpildīt savas autonomās funkcijas, valstij Zemkopības ministrijas personā piederošie nekustamie īpašumi ir nododami Pašvaldības īpašumā, ievērojot Atsavināšanas likuma 42. panta pirmajā daļā ietverto prasību par valsts nekustamā īpašuma nodošanu atpakaļ Zemkopības ministrijai, ja iestāsies rīkojuma projekta 2. punktā minētais apstāklis un nekustamais īpašums vairs netiks izmantots Ministru kabineta rīkojumā minēto funkciju izpildei.
Pašvaldību likuma 4. panta otrā daļa noteic, ka pašvaldība autonomās funkcijas pilda atbilstoši ārējiem normatīvajiem aktiem un noslēgtajiem publisko tiesību līgumiem. Saskaņā ar Pašvaldību likuma 4. panta trešo daļu autonomo funkciju izpildi atbilstoši savai kompetencei organizē un par to atbild pašvaldība. Tātad pašvaldība ir atbildīga par to, kādā veidā tā organizē savu autonomo funkciju izpildi. 
Pašvaldībai pārņemot nekustamos īpašumus "Skultes meža ceļš", "Rūpes meža ceļš pie Vārzām" un "Rūpes meža ceļš pie A1" bez atlīdzības savā īpašumā, tie netiks izmantoti saimnieciskajai darbībai, tāpēc, nododot nekustamos īpašumus Pašvaldības īpašumā, nav nepieciešams piemērot komercdarbības atbalsta nosacījumus.  
Nekustamajiem īpašumiem "Skultes meža ceļš", "Rūpes meža ceļš pie Vārzām" un "Rūpes meža ceļš pie A1" ir noteikti apgrūtinājumi, tostarp aizsargjoslas. Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Pašvaldībai kā nekustamā īpašuma īpašniecei būs saistoša Aizsargjoslu likumā noteiktā kārtība atbilstoši aizsargjoslu veidam, kā arī pienākums nodrošināt aizsargājamo teritoriju aizsardzības un izmantošanas noteikumu ievērošanu.
Tā kā nekustamā īpašuma "Rūpes meža ceļš uz Vārzām" sastāvā esošajā zemes vienībā ar kadastra apzīmējumu 6676 009 0186 reģistrēts aizsargājams biotops, Pašvaldībai ir jāievēro "Sugu un biotopu aizsardzības likumā" noteiktais. 
Pēc Ministru kabineta rīkojuma pieņemšanas nekustamie īpašumi "Skultes meža ceļš", "Rūpes meža ceļš pie Vārzām" un "Rūpes meža ceļš pie A1" ar nodošanas un pieņemšanas aktu tiks nodoti Pašvaldībai.
Pēc Ministru kabineta rīkojuma projekta pieņemšanas un nodošanas un pieņemšanas akta parakstīšanas LVM grozīs ar biedrību "Limbažu rajona Skultes mednieku un makšķernieku klubs" un biedrību "Liepupes mednieku biedrība" noslēgtos medību tiesību nomas līgumus, medību tiesību nomas platības samazinot par atsavināto valsts meža zemes platību.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Limbažu novada pašvaldības iedzīvotāji. Sabiedrība kopumā, pašvaldībai nodrošinot savas administratīvās teritorijas labiekārtošanu.
Juridiskās personas
Jā
Ietekmes apraksts
Limbažu novada saimnieciskās darbības veicēji. Sabiedrība kopumā, pašvaldībai nodrošinot savas administratīvās teritorijas labiekārtošanu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Limbažu novada pašvaldība segs izdevumus, kas saistīti ar nekustamo īpašumu pārreģistrāciju uz Limbažu novada pašvaldības vārda.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalība īstenojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, dodot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. Tā kā rīkojuma projekts neatbilst minētajiem kritērijiem, projekta izstrādē netiek piemērota sabiedrības līdzdalības kārtība.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
akciju sabiedrība "Latvijas valsts meži"
Limbažu novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

